Lontong

Lontong panèka kakanan sè èghâbây ḍâri bherres, bhungkos ngangghuy dâun gheddhâng, lajhu ètowap sampe' massa'.

Lontong majhu lèbât orèneg-orèng Jhâbâ. Namong bâḍâ kèya tèori laèn sè nguca' vèrsi ayèssè ghângan bân ajâm (are-arem) adaptasi lokal ḍâri bakcang Tionghoa tapè èmodifkasi halal bân abântu' lanjhâng bunter marèna maso'na Islam ḍâ' tana Jhâbâ. Kakanan rèya biasana è sajiyâghi ngangghu satè, rendnag, opor ajâm, tahu, bân gulè embi' bân biasana èkaghâbây èbâkto para' Sabâl otabâ Tellasân Pètra mènangka kakanan tellasân.

Lowarra lontong biasana abârna coklat otabâ bhiru ḍâun petteng namong èḍâlemma abârna potè. Ghânèka sabâb lontong èkella kalabân èbhungkos sareng dâun gheddhâng. Lontong bânnya' ètemmuè è man-dimman kennângan neng Indonèsia mènangka kakanan sè aghântè nasè'. Maskè èghâbây ḍâri bherres, lontong andi' beu sè khas. Biasana, Lontong jhughân bâḍâ sè bâḍâ èssèna. Èssèna jârèya bisa aropaaghi ghângan ni'-kèni' (kentang, wortel, bân dâun bhâbâng), mala bâḍâ sè aèssè potonganna otabâ tèmpè sè la èpalembhu' bân ampon ècampor sareng plappa. 

Ḍâ' ka sabâgiyân orèng-orèng Jhâbâ Bârâ', lontong biasana èkakan sareng ring-ghuring contoèpon cim-cim, tahu èssè, tèmpè mendoan, bân ring-ghuring laènna.  

 Carana Aghâbây 
Carana aghâbây lontong èawwâli macco bherres sampe' bhersè, lajhu èbegghe abiddhâ 2-3 jhâm sopajâ tèksurra lebbi padat samarèna èkella. Laèn ḍâri ghânèka, dâun ghedhheng èyères okoranna ra-kèra 20-25cm bân èyapoè neng attassa kompor ngangghuy apoy kènè' sopajâ ta' gherre. Ḍâun sè la ta' gherre jarèya lajhu èghulung abentu' tabung silinder rajâna ra-kèra 3-4cm, lajhu sala sèttong konco'na èjhitèngi sareng jhitèng. Bherres sè la èpatrès-tès èpamaso' ka ḍâlem ḍâun gheddheng sampè' dâpa' 2/3 bâgiyân, lajhu konco' sèttongnga èjhitèngè jhughân. Lontong sè la èbhungkos ètata èḍâlem sobhluk rajâ bân èbegghe ḍâlem aèng, lajhu èkella ra-kèra abiddhâ 4-5jhâm. Sajhâlâna èkella, aèng kodhu jhâ' sampè' asat, aèng ghânèka kodhu cokop terros sampè' lontongnga massa'. Lastarè massa', lontong èyangkès, èpa très-tès, bân èpacellep sopajâ teppa' èkerra' teksturra padat.  

 Sombher